CELEX: 62020CN0393
Language: fi
Date: 2020-08-18 00:00:00
Title: Asia C-393/20: Ennakkoratkaisupyyntö, jonka Sąd Rejonowy dla Krakowa-Śródmieścia w Krakowie (Puola) on esittänyt 18.8.2020 – T.B. ja D. sp. z o.o. v. G. I. A/S

7.12.2020   
            
            
               FI
            
            
               Euroopan unionin virallinen lehti
            
            
               C 423/24
            
         
      Ennakkoratkaisupyyntö, jonka Sąd Rejonowy dla Krakowa-Śródmieścia w Krakowie (Puola) on esittänyt 18.8.2020 – T.B. ja D. sp. z o.o. v. G. I. A/S
      (Asia C-393/20)
      (2020/C 423/35)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy dla Krakowa-Śródmieścia w Krakowie
      
         Pääasian asianosaiset
      
      
         Kantajat: T.B. ja D. sp. z o.o.
      
         Vastaaja: G. I. A/S
      
         Ennakkoratkaisukysymykset
      
      
                  1)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 (1) 13 artiklan 2 kohtaa, luettuna yhdessä tämän asetuksen 11 artiklan 1 kohdan b alakohdan kanssa, tulkittava siten, että siihen voi vedota sellainen henkilö, joka on hankkinut liikenneonnettomuudessa tapahtuneen vahingon johdosta suoraan vahingon kärsineelle tarjottavia palveluja vastaan korvaussaatavat mutta joka ei harjoita elinkeinotoimintana korvaussaatavien perimistä ja joka on nostanut kotipaikkansa tuomioistuimessa kanteen sellaista onnettomuuden aiheuttajan vastuuvakuutuksen antajaa vastaan, jolla on kotipaikka toisessa jäsenvaltiossa?
               
            
                  2)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 7 artiklan 2 alakohtaa tai 12 artiklaa tulkittava siten, että siihen voi vedota henkilö, joka on hankkinut luovutussopimuksen perusteella saatavan liikenneonnettomuudessa vahingon kärsineeltä nostaakseen sen paikkakunnan tuomioistuimessa, jossa onnettomuus on sattunut, vahingonkorvauskanteen sellaista liikenneonnettomuuden aiheuttajan vakuutuksenantajaa vastaan, jonka kotipaikka on muussa kuin siinä jäsenvaltiossa, jossa onnettomuus sattui?
               
            
         (1)  EUVL 2012, L 351, s. 1.